

Pärast mitmemängulist madalseisu võttis TYCO Raple meeskondliku ning nauditava esitusega kindla võidu.
Juba avaminutitest peale pakkus TYCO Rapla rünnakul häid esitusi, resultatiivselt kulgenud esimene veerand võideti 29:21. Teine neljandik kulges üsnagi võrdselt, kuid võib öelda, et initsiatiiv kuulus siiski kodumeeskonnale. Poolajale mindi 10-punktilises eduseisus 51:41.
Uuel poolajal Rapla hoog ei raugenud. Nii kaitses kui rünnakul tegutseti võistkondlikult ja tulemuslikult. Kolmanda neljandiku lõpuks oli TYCO edunumbrid – 74:54. Kohtumise viimane neljandik oli juba vormistamise küsimus. Mõlemas meeskonnas said väljakule kõik mängumehed ning lõppskooriks kirjutati numbrid 92:68.
TYCO Rapla särgis tõid punkte 10 meest, neist kuus jõudsid ka kahekohalise punktisummani. Ezerskiselt ja Keerleselt 16 silma, Fifotilt 12, Laanelt, Saarelt ja Pärnalt 10 punkti. Tähelepanuväärse statistilise näitajani jõudsid TYCO mängijad vabaviskejoonelt – tabati 23 viskest 23!
Oma mängurütmi leidnud TYCO Rapla jookseb kodus väljakule juba teisipäeval, 2.detsembril. Sel hooajal teistkordselt võõrustatakse Balti liiga mängus Moskva Dynamo meeskonda. Mäng Sadolin Spordihoones algab kell 18.30! Olge kõik kohal, iga fänni hääl loeb!
RAPLA KORVPALLIKOOL
www.raplakk.ee
https://www.facebook.com/raplakorvpallikool
https://www.facebook.com/raplakkmeeskond
https://www.facebook.com/raplakknaiskond